b'\n_START_ARTICLE_\nBridgen pistelasku\n_START_PARAGRAPH_\nBridgess\xc3\xa4 on useita eri pelimuotoja, jotka eroavat toisistaan vain pistelaskun kannalta: robber, chicago, parikilpailu ja joukkuekilpailu. Chicagon pistelasku on yksinkertaisin ja toimii muiden laskentatyylien pohjana.\n_START_SECTION_\nParikilpailulaskenta\n_START_PARAGRAPH_\nParikilpailulaskennassa vertaillaan jakoja parempi-huonompi-tyyliin, jossa ratkaisee vain onko tulos parempi, huonompi vai yht\xc3\xa4 hyv\xc3\xa4 kuin muut tulokset. T\xc3\xa4ss\xc3\xa4 artikkelissa esitell\xc3\xa4\xc3\xa4n k\xc3\xa4sill\xc3\xa4 laskettavaa 4-2-0 laskentatyyli\xc3\xa4, jossa yhden jaon minimipisteet ovat 0 ja maksimipisteet tulevat kaavasta (p\xc3\xb6ytien m\xc3\xa4\xc3\xa4r\xc3\xa4-1)*2 ja muut pisteet menev\xc3\xa4t jakamattomina kahden v\xc3\xa4lein. Jos kahdesta p\xc3\xb6yd\xc3\xa4st\xc3\xa4 tulee sama tulos, tuloslappuun merkataan molemmille tulosten keskiarvo (katso esimerkit). N\xc3\xa4m\xc3\xa4 yhden p\xc3\xb6yd\xc3\xa4n tulokset lasketaan parikohtaisesti yhteen ja siit\xc3\xa4 muodostuu parien lopullinen tulos.\n_START_SECTION_\nImppilaskenta\n_START_PARAGRAPH_\nImppi- tai joukkuelaskenta toisin kuin parikilpailulaskenta keskittyy enemm\xc3\xa4n pisteiden suuruusluokkaan kuin tikkim\xc3\xa4\xc3\xa4r\xc3\xa4\xc3\xa4n. Imppilaskennalla pelattaessa t\xc3\xa4rkeint\xc3\xa4 on siis t\xc3\xa4yspelien ja slammien l\xc3\xb6yt\xc3\xa4minen ja niiden pelaaminen kotiin.'